b'\n_START_ARTICLE_\nGeorg Friedrich Wilhelm R\xc3\xbcmker\n_START_PARAGRAPH_\nGeorg Friedrich Wilhelm R\xc3\xbcmker (Hamburg, 31. prosinca 1832. \xe2\x80\x93 3. o\xc5\xbeujka 1900.) je bio njema\xc4\x8dki astronom._NEWLINE_Bio je sin njema\xc4\x8dkog astronoma Carla Ludwiga Christiana R\xc3\xbcmkera. Radio je u durhamskoj sveu\xc4\x8dili\xc5\xa1noj zvjezdarnici od 1853. do 1856. godine. Poslije je postao asistent u hambur\xc5\xa1koj zvjezdarnici koja se onda nalazila u Stadtwallu, a od 1862. je na mjestu ravnatelja, du\xc5\xbenosti koju je obna\xc5\xa1ao do smrti 1900. godine. Naslijedio ga je Richard Schorr._NEWLINE_Osim ravnateljskog mjesta, od 1884. je bio hambur\xc5\xa1ki izaslanik u me\xc4\x91unarodnoj organizaciji za izmjeru planeta Zemlje.'